Liūnas (Rokiškio r.)
55°43′36″ š. pl. 25°32′3″ r. ilg.﻿ / ﻿55.72667°š. pl. 25.53417°r. ilg.﻿ / 55.72667; 25.53417 Liūnas – ežeras Lietuvoje, Rokiškio rajone, 10 km į pietvakarius nuo Jūžintų. Ežero ilgis iš šiaurės vakarų į pietryčius – 0,25 km, plotis – iki 0,13 km. Altitudė 125 m. Pylimas dalija ežerą į šiaurinę ir pietinę dalis. Šiaurinė dalis užpelkėjusi, baigianti užakti. Pietinė dalis išvalyta, yra 4 a dydžio sala. Į pietus yra 3 tvenkinių kaskada. Ežeras nenutekantis, priklauso Šetekšnos upės intako Uosijos baseinui. Šalia įsikūręs Vaineikių kaimas, kaimo turizmo sodyba. Vakarine pakrante eina kelias  3612  Kariūnai–Duokiškis–Vilučiai–Kušliai , saugomas Vaineikių pilkapynas.